Κωνσταντίνος Αγόρας

Ο Κωνσταντίνος Αγόρας γεννήθηκε στην Πάτρα το 1952 και είναι Επίκουρος Καθηγητής Σχολής Ανθρωπιστικών Επιστημών του Ελληνικού Ανοικτού Πανεπιστημίου. 

Έκανε βασικές σπουδές φιλοσοφίας και θεολογίας στο Γρηγοριανό Πανεπιστήμιο Ρώμης και ειδικεύτηκε στον κατ΄ανατολάς χριστιανικό κόσμο. Μετεκπαιδεύτηκε στη φιλοσοφική σχολή του Πανεπιστημίου Παρισίων-Σορβόννης (ιστορία και ανθρωπολογία των θρησκειών) και στη θεολογική σχολή του Καθολικού Ινστιτούτου Παρισίων (συστηματική θεολογία και σύγχρονη ερμηνευτική). Υποστήριξε διδακτορική διατριβή και για τις δυο σχολές και έλαβε τους αντίστοιχους τίτλους φιλοσοφίας και θεολογίας. Τίτλος διδακτορικής διατριβής, κοινής στις δυο σχολές (doctorat conjoint): “Personne et Liberté, ou l'être comme communion dans l'œuvre de J. Zizioulas”, Paris 1992, xxxiv + 454 p. (thèse de doctorat conjoint  reproduite en microfiches par l'Atelier National de Reproduction des Thèses, Lille 1993). Βαθμός  Άριστα (με τιμητική διάκριση)

Από το 1999 μέχρι το 2001 διετέλεσε εξωτερικός συνεργάτης του Ελληνικού Ανοικτού Πανεπιστημίου. Το 2006 εξελέγη ομόφωνα Επίκουρος Καθηγητής στο πλαίσιο του μεταπτυχιακού προγράμματος Σπουδές στην Ορθόδοξη Θεολογία όπου και υπηρετεί. Διδάσκει παράλληλα ως προσκεκλημένος καθηγητής Ορθόδοξη δογματική θεολογία στο Οικουμενικό Ινστιτούτο του Βari. 

Με στίγμα μεταξύ ανατολικής και δυτικής Ευρώπης, εκκλησιαστικών παραδόσεων και σύγχρονου νεωτερικού κόσμου, τα επιστημονικά του ενδιαφέροντα επικεντρώνονται σε μια ανοικτή ερμηνευτική διασταύρωση και επικαιροποίηση της θεολογίας, σε διάλογο με τις ανθρωπιστικές επιστήμες και τη σύγχρονη φιλοσοφία, στο χώρο της χριστολογίας και της ανθρωπολογίας.

Είναι δημιουργός και διαχειριστής της ομάδας "Διάλογοι Θεολογίας" στο Facebook

Πεδία ερευνητικών ενδιαφερόντων

Σύγχρονη νεωτερικότητα και ορθόδοξη θεολογία: ερμηνευτική διασταύρωση της θεολογικής παράδοσης της Εκκλησίας με τη σύγχρονη σκέψη (τη φαινομενολογία ειδικότερα) και τις ανθρωπιστικές επιστήμες στο χώρο της χριστιανικής ανθρωπολογίας και ηθικής (βιοθεολογία και οικοθεολογία)

Χριστιανικές θεολογίες του 20ού αι. (αντιπροσωπευτικά ΄ερμηνευτικά παραδείγματα΄)

Συστηματική θεολογία: χριστιανική δογματική και φιλοσοφία της θρησκείας (η θεολογία ως συνεχής ερμηνευτική της αποκάλυψης του Θεού στην ιστορία)

Χριστολογία και ανθρωπολογία.

Βιοθεολογία και βιοηθική.

Επιστημονικές Συνεργασίες

1994 – 2000  Συνεργάτης - Ερευνητής του Κέντρου Ερεύνης της Νεοελληνικής Κοινωνίας της Ακαδημίας Αθηνών – Ερευνητικό Πρόγραμμα «Ηθική και Δεοντολογία στην Ιατρική, τη Νομική Επιστήμη και τα Μ.Μ.Ε.» υπό την επίβλεψη του σεβ. μητροπολίτου Περγάμου κ. Ιωάννου (Ζηζιούλα)

1998  2000 CNRS – EPHE: Groupe de Sociologie des Religions et de la Laïcité (Paris) Ερευνητικό Πρόγραμμα  « Sida, christianisme et laïcité »  

1998  – 2004 Μέλος της «Θεολογικής Επιτροπής» της «Συνελεύσεως των Ορθοδόξων Επισκόπων Γαλλίας» (Assemblée des Evêques Orthodoxes de France) (Παρίσι) 

1998 –2004 Μέλος της συντακτικής επιτροπής του ορθόδοξου Περιοδικού « Contacts » (Παρίσι)

1999 – 2002  Επιστημονικός συνεργάτης του Ε.Α.Π. για την προετοιμασία του Διδακτικού Υλικού του ΜΠΣ στην Ορθόδοξη Θεολογία: συγγραφέας, κριτικός αναγνώστης, ακαδημαϊκός υπεύθυνος (τόμος ΟΡΘ 60 Α και Β, τόμος ΟΡΘ 61 Α και Β)

2008 – 2010 Επιστημονικός συνεργάτης των εκδ. «Πόλις» για την επιμέλεια έκδοσης του έργου του J-P. Moisset «Ιστορία του καθολικισμού»

2009 έως σήμερα Μέλος της συντακτικής επιτροπής της «Επιστημονικής Επιθεώρησης του Μεταπτυχιακού Προγράμματος Σπουδές στην Ορθόδοξη Θεολογία» (ΕΑΠ Πάτρα)

Βιβλία
 Κωνσταντίνος Αγόρας, Ο Χριστός και οι πολιτισμοί. Έξι μελετήματα θεολογικής ερμηνευτικής, Εκδόσεις Αρμός, Αθήνα 2017 (ISBN 978-960-615-089-9).
 Κωνσταντίνος Αγόρας, Ο διανοιγμένος άνθρωπος. Σχεδίασμα χριστοκεντρικής ανθρωπολογίας, Εκδόσεις Αρμός, Αθήνα 2017 (ISBN 978-960-615-088-3).
 Κωνσταντίνος Αγόρας, Ανάμεσα στον έρωτα και το θάνατο. Μελετήματα γύρω από θέματα (βιο)θεολογίας και (βιο)ηθικής, σε χριστόνομη προσωποκεντρική προοπτική για τη σύγχρονη νεωτερικότητα, Εκδόσεις Αρμός, Αθήνα 2017 (ISBN 978-960-615-087-6).
 Κωνσταντίνος Αγόρας, Ο Χριστός και η πολύμορφη εικόνα του. Θεμελιώδης εκκλησιολογία από το Facebook, Εκδόσεις Αρμός,Αθήνα 2018 (ISBN 978-960-615-157-6).

Παραπομπές

Εξωτερικοί σύνδεσμοι
 Konstantinos Agoras - Academia.edu 
 Κωνσταντίνος Αγόρας - βάση βιβλιοnet 
 Kostas Agoras - facebook profile
 EXULTET - το blog του Κώστα Αγόρα